राजस्थान में पहलू खान के खिलाफ चार्जशीट तो स्वरा भास्कर को आया गुस्सा, बोलीं- कांग्रेस ने भी निराश किया...  
स्वरा भास्कर का ट्वीट हुआ वायरल
कांग्रेस पर साधा निशाना
अशोक गहलोत सरकार पर भी निकाला गुस्सा
राजस्थान सरकार ने पहलू खान (Pehlu Khan) और उसके बेटे के खिलाफ गैर कानूनी तरीके से मवेशी ले जाने के आरोप में चार्जशीट दाखिल की है. इसे लेकर बॉलीवुड एक्ट्रेस स्वरा भास्कर (Swara Bhaskar) ने रिएक्शन दिया है और राजस्थान की कांग्रेस सरकार के इस फैसले को शर्मनाक भी बताया है. स्वरा भास्कर (Swara Bhaskar) ने ट्विटर पर इस मामले को लेकर अपना गुस्सा निकाला है स्वरा भास्कर ने ट्वीट करते हुए लिखा हैः 'राजस्थान की कांग्रेस और अशोक गहलोत सरकार का शर्मनाक कदम. पहलू खान का कत्ल कानून पर धब्बा था...एक तथाकथित धर्मनिरपेक्ष सरकार मृत और पीड़ित पर चार्जशीट दाखिल करने का काम करती है.' इस तरह स्वरा भास्कर ने राजस्थान सरकार के इस कदम पर गुस्सा निकाला है.

SHAMEFUL move @INCIndia@ashokgehlot51 govt in Rajasthan. #PehluKhan was lynched 2 death. His killing is a blot on rule of law, a reflection of vigilantism & mob violence legitimised by majoritarian politics. A so called secular govt deems it fit 2 charge a dead man- the victim! pic.twitter.com/w5Sjc4UHEc

स्वरा भास्कर (Swara Bhaskar) ने पहलू खान के मामले को लेकर एक और भी ट्वीट किया है. स्वरा भास्कर ने कांग्रेस अध्यक्ष राहुल गांधी और राजस्थान के मुख्यमंत्री अशोक गहलोत और उप-मुख्यमंत्री सचिन पायलट को संबोधित करते हुए ट्वीट किया हैः 'यह बहुत ही दुखद और खराब है. हम आपकी सरकार से कानून और व्यवस्था की कदर करने वाले शासन की उम्मीद करते थे. कांग्रेस आपने बहुत ही निराश किया.'

@RahulGandhi@SachinPilot@ashokgehlot51 This is deeply saddening & sick. We expected more enlightened governance, rule of law and justice from your govt. @INCIndia deeply disappointed! https://t.co/7P0soiVfXW

पहलू खान की एक अप्रैल 2017 को कुछ कथित गोरक्षकों ने जमकर पिटाई कर दी थी जिसके 3 दिन बाद उनकी मौत हो गई थी. ये घटना उस समय हुई थी जब वो जयपुर से मवेशी खरीदकर हरियाणा के नूंह अपने घर जा रहे थे. पुलिस ने इस मामले में दो FIR दर्ज की थी. एक FIR पहलू खान की हत्या के मामले में 8 लोगों के खिलाफ और दूसरी बिना कलेक्टर की अनुमति के मवेशी ले जाने पर पहलू और उसके परिवार के खिलाफ हुई थी. दूसरे मामले में पहलू खान और उसके दो बेटों के खिलाफ अब चार्जशीट दाखिल की गई है. पहलू खान की मौत हो चुकी है ऐसे में उनके खिलाफ तो केस बंद हो जाएगा, लेकिन उनके बेटों के खिलाफ केस चलेगा.